Edward Albee

Edward Franklin Albee III (* 12. marec 1928, Washington, USA† 16. september 2016, Montauk, New York) bol americký dramatik, ovplyvnený európskou absurdnou drámou.

Životopis 
Ako dvojtýždňové bábätko bol adoptovaný a so svojimi rodičmi odišiel do Westchester County v štáte New York. Jeho adoptívny otec, Reed A. Albee, syn magnáta Edwarda Franklina Albeeho II., vlastnil niekoľko divadiel,. kde sa Edward prvý raz dôverne zoznámil s divadlom už ako dieťa. Jeho adoptívna matka Frances bola Reedovou treťou manželkou. 
Edward opustil domov až ako teenager. Vzdelanie získaval v Rye Country Day School, potom v Lawrenceville School, kde ho vylúčili zo školy. Navštevoval tiež Valley Forge Military Academy vo Wayne (Pensylvánia), ktorú úspešne ukončil v roku 1945 ako 17-ročný. Ďalej pokračoval v štúdiu na Choate Rosemary Hall, ktorú ukončil v roku 1946, potom navštevoval Trinity College v Hartforde, Connecticut odkiaľ bol v roku 1947 po roku a pol štúdia vylúčený pre záškoláctvo a odmietanie povinných návštev kaplnky. Ako poslednú školu navštevoval Columbia University v roku 1949. Je iróniou, že práve tento študent sa neskôr rozhodol venovať veľa času prednášaniu drámy ako profesor na University of Houston v rokoch 19892003. 

Jeho dlhodobý partner, sochár Jonathan Thomas, zomrel 2. mája 2005 po dvojročnom boji s rakovinou.

Tvorba 
Jeho tvorbu ovplyvnilo viacero európskych absurdných dramatikov, ako boli Jean Genet, Samuel Beckett, alebo Eugène Ionesco. Trikrát získal Pulitzerovu cenu za drámu - za dielo A Delicate Balance v roku 1967, Seascape v roku 1974 a hru Three Tall Women z rokov 1990/1991; v roku 2005 získal špeciálnu Tony Award za celoživotný prínos; the Gold Medal in Drama získal od American Academy and Institute of Arts and Letters v roku 1980; a taktiež získal Kennedy Center Honors a National Medal of Arts (obe v roku 1996).

Dielo

Divadelné hry 
1958 - Zoo story (The Zoo Story)
1959 - The Death of Bessie Smith
1959 - The Sandbox
1959 - Fam and Yam
1960 - Americký sen (The American Dream)
1961/1962 - Who's Afraid of Virginia Woolf?, hra, ktorá získala cenu Tony Award for Best Play 
1963 - The Ballad of the Sad Cafe, adaptácia románu spisovateľa Carsona McCullersa
1964 - Tiny Alice
1965 - Malcolm, adaptácia románu spisovateľa Jamesa Purdyho
1966 - A Delicate Balance
1967 - Everything in the Garden, adaptácia hry britského dramatika Gilesa Coopera
1968 - Box
1968 - Quotations From Chairman Mao Tse-Tung
1968 - Sandbox
1971 - All Over
1974 - Seascape
1975 - Listening
1976 - Counting the Ways
1977/1979 - The Lady From Dubuque
1981 - The Man Who Had Three Arms
1982 - Finding the Sun
1986/1987 - Marriage Play
1990/1991 - Three Tall Women
1992 - The Lorca Play
1993 - Fragments
1996 - The Play About the Baby
2000 - The Goat or Who is Sylvia?, hra ktorá získala ocenenie Tony Award for Best Play
2001 - Occupant 
2004 - Peter & Jerry 
Me, Myself & I, nedokončená hra
Lolita, adaptácia románu Vladimira Nabokova

Eseje 
2005 - Stretching My Mind: Essays 1960-2005

Referencie

Iné projekty

Externé odkazy 
 
 Edward F. Albee Foundation
 The Edward Albee Society

 Guardian (UK) Profile of Edward Albee, The Guardian, 2004
 
 "Interviews with Edward Albee", TonyAwards
 Notes on a Colloquy with Edward Albee, Artslynx
 Performance by Edward Albee, Long House Theatre
 Cherry Lane Theatre website
 "The Friars Club"
 Who's afraid of Edward Albee, Laura Parker, Intelligent Life, 2009
 Albee with Joe Cino at benefit for the Caffe Cino
 Edward Albee "The Theater Today: Several Forms of Absurdity" The Baltimore Museum of Art: Baltimore, Maryland, 1963 
Edward Albee scripts, 1949–1966
“I’m Just Too Busy to Look Back.” 
 Interview 2008

Spisovatelia USA
Dramatici USA
Držitelia ceny Tony
Osobnosti z Washingtonu D.C.